Aludj máskor! A vetélkedõre a képviselõket is meghívtak
Aludj máskor! – Cselekedj most! a címe annak a regionális ifjúsági találkozónak, melyet szombaton és vasárnap rendeznek Gyõrött.
A nyugat-dunántúli régió ifjúsági szervezeteinek és szakembereinek összefogásával jött létre a különleges, 24 órás vetélkedõ, amelyben a régió 6 városának (Gyõr, Szombathely, Zalaegerszeg, Mosonmagyaróvár, Nagykanizsa, Kõszeg) legjobb iskolai csapatai vetélkednek. Több mint 700 fõ veszi birtokba az egyetemi sportcsarnokot és a várost is, hiszen számos „kültéri " feladatra küldik majd ki õket a szervezõk. A vetélkedés, mely próbára teszi a fiatalok kitartását, akaraterejét, kovácsolja a csapatszellemet, számos barátságot szül és készséget fejleszt.
Mint azt a játék kitalálói elmondták, céljuk, hogy a rendezvény által a fiatalok és a döntéshozók közelebb kerülhessenek egymáshoz, párbeszéd alakulhasson ki játékos formában és a 24 óra eltelte után a régió 700 fiataljának bevonásával egy koncepció születhessen.
Talán ezért is kapott meghívót a rendezvényre Szûcs Erika, a Szociális és Munkaügyi Minisztériumot vezetõ miniszter, a megyei jogú városok polgármesterei, a megyei közgyûlések elnökei, a régió országgyûlési képviselõi, a vetélkedõn szimbolikusan részt vevõ 12 európai ország nagykövetei és konzuljai, valamint számos ismert elõadómûvész.
A vetélkedõ az éjjeli órák kivételével a nagyközönség számára is nyitott. Ma este Márk-koncerttel színesedik a program, melyre a belépés természetesen ingyenes.
kisalföldi programok Gyõr